Uovišiai

Uovišiai (, ) – kaimas Latvijoje, Kurše, Ventspilio savivaldybės Targalės valsčiuje, Baltijos jūros pakrantėje, prie Uovišių rago. Išsidėstę valsčiaus šiaurėje, už 33 km nuo valsčiaus centro Targalės, už 30 km nuo savivaldybės centro Ventspilio ir už 200 km nuo Rygos. Uovišiai įsikūrę prie pat vakarinės Lyvių pakrantės ribos (prie rytinės – Gipkos kaimas).

Nors Uovišiai įeina į Lyvių pakrantę, tačiau į 12-os ypatingą statusą turinčių lyvių kaimų sąrašą neįtraukiami (žr. Lyvių pakrantė, „Saugomos kultūrinės-istorinės teritorijos statusas”).

Uovišiai – sena gyvenamoji vietovė, skandinavų vadinta Liseort (Lyseort, Lusort). Įžymūs tuo, kad priešais juos jūroje driekiasi pavojingos seklumos, kuriose yra sudužę daugybė laivų.Lībiešu krasts  Prieš II pasaulinį karą Uovišiuose buvo 51 sodyba, dabar jų išlikę 10. Sodybose, kuriose dar gyvena žmonių, išlikę tam tikrų senovinių statinių su ypatinga tvorų sistema. Reikšmingiausias Uovišių pastatas – tai 1814 iškilęs 38 m aukščio Uovišių švyturys (seniausias išlikęs švyturys Latvijoje).Tūrisms Ziemeļkurzemē. Oviši  Švyturyje veikia muziejus.

 Įžymūs žmonės 
 Karlis Princis (1893–1978) – lyvių biologas, entomologas, Latvijos universiteto docentas, Rygos gamtos muziejaus direktorius.
 Alfrėdas Audzė (1897–1930) – Latvijos kariuomenės pulkininkas, laisvės kovų dalyvis, Lačplėsio karo ir Trijų žvaigždžių ordino kavalierius.

 Šaltiniai 

 Nuorodos 
 Lyvių pakrantės kaimai 1902–1927 m. fotografijose
Kategorija:Ventspilio savivaldybės gyvenvietės
Kategorija:Targalės valsčius
Kategorija:Lyvių gyvenvietės